Missatge: SIIIII!!! el cap de setmana del 31 i 1 de febrer viatjaré fins a Gràcia! I podré gaudir de les festes de Sant Antoni per segona vegada enguany! ( a Mallorca ja han passat). Mem, jo seré per en mig de sa plaça ballant ball de bot. Però no en tenc ni idea de com arribar-hi ni com és... Estaré a un hostal de la Rambla (sé que n'hi ha moltes, però cony, la més coneguda, aquella d'un kilòmetre). I sé que no és dificil arribar a Gràcia (passeig de gràcia tot recte) però... segons el google maps hi ha una hora a peu! Quin metro he d'agafar? Aquí tenc el programa de les festes. Qualcú hi ha estat mai? Què em recomeneu com a catalans? Que vos ha agradat més?   Ah! I entre festa i ball tendré temps per passejar per Barna, que em recomenau veure? Voldria arribar al Parc Güell que mai hi he anat, és molt en fora?   Quines ganes tenc d'acabar exàmens i travesar el bassiot!

Resposta: Jo vaig cada any als Foguerons de Sant Antoni, m'agraden molt! Tot i que és un pena que tota Gràcia es massifiqui tant i amb tants guiris. Però bé, és molt maco.   Aviam, per anar a Gràcia des del centre és tan fàcil com agafar el metro que hi ha a Plaça Catalunya, agafes la Linia 3 i vas direcció Trinitat Nova, has de baixar a Fontana. De Catalunya a a Fontana són 4 parades. Es pot anar caminant també si vols, però és una matada tenint el metro.